Intră acum și în grupul de
Un copil în vârstă de 8 ani din Corlata a ajuns sâmbătă la UPU Suceava cu arsuri.
Potrivit verificărilor efectuate de polițiști s-a stabilit că sâmbătă, în jurul orelor 12:00, în timp ce copilul se afla la domiciliu a mers în grădina din spatele locuinței având asupra sa un recipient din plastic cu benzină pe care l-a aruncat peste focul ce ardea mai multe deșeuri rezultate în urma activităților de curățenie din gospodărie.
La un moment dat respectivul recipient cu lichid inflamabil a explodat, moment în care copilului i-a luat foc tricoul suferind astfel arsuri pe corp.
Mama copilului a auzit din casă țipetele băiatului a ieșit repede și a stins focul după care l-a transportat cu autoturismul personal la UPU Suceava.
Copilul a fost transportat la o unitate spitalicească din Iași în vederea acordării de îngrijiri medicale de specialitate, întrucât acesta a suferit arsuri de gradul II și III pe 20% din suprafața corpului.
În acest s-a întocmit dosar penal cu privire la săvârșirea infracțiunii de vătămare corporală din culpă, urmând să fie informată și Direcția Generală de Asistență Socială și Protecția Copilului Suceava.